कर्क राशि के लोगों की कई समस्याएं सुलझ सकती हैं, तुला राशि के लोग रिश्ते सुधारने पर दें ध्यान
शुक्रवार, 28 जुलाई को मेष राशि के लोग दूसरों की आलोचनाओं पर ध्यान न दें, खुद को सकारात्मक बनाएं। कर्क राशि के लोगों की कई समस्याएं सुलझ सकती हैं। तुला राशि के लोग पुराने विवाद भूल कर रिश्ते सुधारने पर ध्यान दें। Friday, 28th July Tarot rashifal in hindi, shukrawar ka rashifal, people of Cancer, people of Libra, daily horoscope
शुक्रवार, 28 जुलाई को मेष राशि के लोग दूसरों की आलोचनाओं पर ध्यान न दें, खुद को सकारात्मक बनाएं। कर्क राशि के लोगों की कई समस्याएं सुलझ सकती हैं। तुला राशि के लोग पुराने विवाद भूल कर रिश्ते सुधारने पर ध्यान दें। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - STRENGTH 
संकल्प शक्ति बनाए रखें। लक्ष्य पर ध्यान दें। अगले दो दिन आपके लिए तनाव वाले हो सकते हैं। लोगों के आलोचना की वजह से खुद को नकारात्मक न बनने दें। प्रयत्न में सतर्कता रखें और संकल्प पर टिके रहने की कोशिश करें, तभी सफलता मिल सकती है।
करियर : करियर में आपको बदलाव करना पड़ सकता है, बदलाव सोच-विचार के बाद ही करें।
लव : पार्टनर की भावनात्मक जरूरत को समझने की कोशिश करें।
हेल्थ : पेट संबंधी दिक्कत दूर होने में वक्त लगेगा।
लकी कलर : सफेद
लकी नंबर : 3
वृषभ - TEN OF SWORDS 
परिवार के साथ विवाद होने की संभावना बन रही है। प्रॉपर्टी संबंधी विवाद है तो अपने अहंकार को बीच में न आने दें। लोगों को आपका पक्ष समझने में वक्त लगेगा। शांति से काम लें। उतनी बातें शांति के साथ बताएं।
करियर : काम संबंधी गलती की वजह से नुकसान होगा, लेकिन इस नुकसान को दूर करने का अवसर भी प्राप्त हो सकता है।
लव : रिलेशनशिप संबंधी जो तनाव है, उसे दूर करने के लिए एक-दूसरे के साथ संयम के साथ बात करनी होगी।
हेल्थ : सेहत बिगड़ सकती है, जिसे ठीक होने में वक्त लगेगा।
लकी कलर : हरा
लकी नंबर : 7
मिथुन - THE LOVERS 
जो बातें आपको नकारात्मक हैं, उनका प्रभाव दूर हो सकता है। आपके द्वारा लिए गए निर्णय गलत साबित हो सकते हैं। नई बातों को सकारात्मकता से अपनाना होगा। जीवन में आ रहे बदलाव का विरोध न करें। स्वभाव में और विचारों में लचीलापन बनाए रखें।
करियर : करियर संबंधी बातों को आगे बढ़ाने के लिए अनुभवी व्यक्ति का साथ प्राप्त होगा।
लव : रिलेशनशिप संबंधी निर्णय आपके लिए सही साबित होगा। संयम बनाए रखें।
हेल्थ : सेहत में आ रहे बदलाव पर ध्यान दें।
लकी कलर : ऑरेंज
लकी नंबर : 9
कर्क - KNIGHT OF CUPS
नकारात्मकता से बचेंगे तो समस्याओं को सुलझाने का मार्ग प्राप्त होगा। अभी जिन कामों में बाधाएं हैं, वह दूर होंगी। काम को तेज गति प्राप्त हो सकती है। आपके जीवन में व्यस्तता बढ़ेगी। डिसिप्लिन बनाए रखें।
करियर : करियर से जुड़े निर्णय सही साबित होंगे।
लव : नए रिलेशनशिप की शुरुआत हो सकती है।
हेल्थ : एसिडिटी की वजह से तकलीफ हो सकती है। सात्विक आहार पर ध्यान दें।
लकी कलर : पीला
लकी नंबर : 1
सिंह - KING OF SWORDS 
परिवार के किसी व्यक्ति की वजह से आपका नुकसान सकता है। किसी की मदद करने से पहले उनकी जरूरत और आपकी क्षमता पर भी ध्यान देना होगा। मेहनत के जरिए सफलता मिल सकती है, लेकिन जिद छोड़कर आगे बढ़ना होगा। क्रोध और अहंकार से बचना होगा।
करियर : परिवार के लोगों के साथ मिलकर किसी व्यापार की शुरुआत हो सकती है।
लव : पार्टनर से मिल रहे सहयोग की वजह से कठिन बातों को सुलझाने का हौसला मिलेगा।
हेल्थ : बुजुर्ग लोगों को सेहत पर ध्यान देना होगा।
लकी कलर : ग्रे
लकी नंबर : 2
कन्या - SIX OF WANDS 
आप खुद के साथ अन्य लोगों को भी प्रेरित करने की कोशिश करेंगे, इस वजह से सही बदलाव आएगा। आपके द्वारा किए गए काम की वजह से अन्य लोगों की समस्या कुछ हद तक दूर हो सकती है। किसी व्यक्ति के जीवन में जरूरत से अधिक दखलंदाजी न दें। बाहरी लोगों के साथ व्यक्तिगत चर्चा न करें। किसी व्यक्ति की वजह से अपनी सोच नकारात्मक न बनाएं।
करियर : सरकारी कामों से जुड़े लोगों को गोपनीय बातें किसी को नहीं बतानी चाहिए।
लव : विवाह संबंधी निर्णय लेते समय शुरुआत में दबाव रहेगा।
हेल्थ : खान-पान में बदलाव की वजह से अपच की समस्या हो सकती है।
लकी कलर : सफेद
लकी नंबर : 5
तुला - TWO OF CUPS
पुराने विवादों को छोड़कर रिश्तों को सुधारने के लिए प्रयत्न करने होंगे। सेहत में बदलाव नजर आ रहा है। नकारात्मक बातों से दूर रहें। बेचैनी की वजह से अन्य लोगों पर किसी बात का दबाव न बने, इस बात का ध्यान रखें।
करियर : नए करियर की शुरुआत करते समय काम से जुड़े हुए हर एक स्किल में पारंगत होने की जरूरत है।
लव : पार्टनर के साथ अपनी जरूरत के अनुसार बात करने से विवाद हो सकता है।
हेल्थ : मांसपेशियों में खिंचाव होगा।
लकी कलर : नीला
लकी नंबर : 6
वृश्चिक - PAGE OF SWORDS 
विचारों में बढ़ रही चंचलता की वजह से किसी एक काम पर टिके रहना आपके लिए मुश्किल होगा। कम समय में अधिक प्रगति पाने करने की कोशिश में गलतियां हो सकती हैं। एकाग्रता न होने से काम की क्वालिटी पर समझौता करना होगा। इस कारण लोगों की आप पर नाराजगी रह सकती है। परिवार संबंधी यदि कोई जिम्मेदारी आपने स्वीकार की है तो इसे सही तरीके से पूरा करें।
करियर : वरिष्ठ अधिकारियों के साथ विवाद न हो, इस बात का ध्यान रखें।
लव : रिलेशनशिप से जुड़ा कोई निर्णय लेते समय हड़बड़ी न करें।
हेल्थ : एसिडिटी और गैस की तकलीफ हो सकती है।
लकी कलर : पर्पल
लकी नंबर : 8
धनु - THE EMPEROR 
कड़ी मेहनत के बाद सफलता मिलने से आपको प्रसन्नता मिलेगी। जिन नकारात्मक बातों का सामना किया है, उनकी वजह से व्यक्तित्व में सकारात्मक बदलाव आएंगे। नजरिया बदलेगा। परिवार के लोगों से नाराजगी दूर होगी। परिवार के लोगों के साथ बातचीत सीमित रखें।
करियर : व्यापारियों को अपेक्षा के अनुसार सफलता मिलेगी।
लव : पार्टनर के द्वारा बोली गई बात पर शक करने से विवाद हो सकता है।
हेल्थ : घुटनों से संबंधित दर्द बढ़ सकता है।
लकी कलर : गुलाबी
लकी नंबर : 4
मकर - PAGE OF CUPS 
अचानक आई समस्या को दूर करने का रास्ता मिलेगा। अपनी संगत को परखकर सुधार करने की कोशिश करें। लोगों के द्वारा बोली गई हर एक बात का जवाब तुरंत देना जरूरी नहीं है, ये ध्यान रखना होगा।
करियर : काम की जगह आ रहे बदलाव की वजह से आपको बड़ा फायदा हो सकता है।
लव : नए व्यक्ति के साथ हुई मुलाकात रिलेशनशिप में बदल सकती है।
हेल्थ : उल्टी और अपच के कारण तकलीफ होगी।
लकी कलर : ऑरेंज
लकी नंबर : 2
कुंभ - THE WORLD 
अभी तक प्राप्त हुई सफलता की वजह से सकारात्मकता बढ़ेगी। साथ में जो लक्ष्य अभी तक हासिल नहीं हुए हैं, उनके लिए हौसला बढ़ेगा। अपने लक्ष्य को ध्यान में रखते रखकर जीवन शैली में बदलाव करें। सही समय पर सही लोगों की मदद मिलेगी। अपने अनुभव को ध्यान में रखते हुए आगे बढ़ने की आवश्यकता है।
करियर : लेखन और कला क्षेत्र से जुड़े हुए लोगों को प्रशंसा और प्रसिद्धि प्राप्त होगी।
लव : रिलेशनशिप में आ रहे बदलाव को समझना होगा।
हेल्थ : यूरिन इन्फेक्शन की तकलीफ हो सकती है।
लकी कलर : पीला
लकी नंबर : 4
मीन - FIVE OF PENTACLES 
कठिन समय में अपनी क्षमता के अनुसार करीबी लोगों का साथ देने की कोशिश करते रहें। फिलहाल आपकी बड़ी समस्या हल होने में समय लगेगा, लेकिन इन समस्याओं से जुड़ी हर एक छोटी बात आपको प्रगति की ओर ले जा रही है। आपको मिलने वाले लाभ के कारण परिवार के लोगों की समस्याएं भी दूर हो सकती हैं।
करियर : नए व्यापार की शुरुआत करते समय नुकसान होने की संभावना बन रही है।
लव : पार्टनर के कारण नकारात्मकता दूर हो सकती है।
हेल्थ : वाहन संभलकर चलाएं।
लकी कलर : लाल
लकी नंबर : 1